Երաժշտական գործիքների թանգարան (Միլան)

**Երաժշտական գործիքների թանգարան** (), երաժշտական գործիքներին նվիրված թանգարան Միլանի Սֆորցա ամրոցում, որտեղ ցուցադրվում է 15-րդ դարից մինչև 20-րդ դարերի երաժշտական գործիքների հարուստ և բազմազան հավաքածու։

## Պատմություն
Թանգարանն ստեղծվել է 1958 թվականին ուսուցիչ Նատալե Գալինիի երաժշտական գործիքների հավաքածուի գնման արդյունքում։ Սկզբում գործիքները տեղադրվել են Մորանդո պալատում, այնուհետև հավաքածուի ընդլայնումից հետո 1963 թվականին տեղափոխվել են Սֆորցա ամրոցի առաջին հարկ։

Թանգարանը գտնվում է Սֆորցա ամրոցի համալիրում, որտեղ տեղակայված են նաև Սֆորցա ամրոցի պատկերասրահը, Հին արվեստի թանգարանը, Միլանի եգիպտական թանգարանը, հնագիտական թանգարանը, Կիրառական արվեստի հավաքածուն, Անտիկ կահույքի և փայտե քանդակների թանգարանը։

## Հավաքածու
Միլանի երաժշտական գործիքների թանգարանում ցուցադրվում են 15-րդ դարից մինչև 20-րդ դարերի շուրջ 700 երաժշտական գործիքներ՝ առանձնակի ուշադրություն դարձնելով Լոմբարդիա շրջանի գործիքներին։ Հավաքածուն ներառում է կսմիթահար գործիքներ, լոմբարդյան և կրեմոնյան ջութակներ, որսորդական փողեր, բազմաթիվ փայտե գործիքներ (օրինակ՝ ֆլեյտա, հոբոյ, կլառնետ, անգլիական եղջերափողեր), ֆագոտ, դաշնամուր և մի քանի հին երգեհոններ։ Մասնավորապես, կրեմոնյան ջութակագործ վարպետները (ցածր Լոմբարդիայի Կրեմոնա քաղաքից) իրենց ստեղծած բարձր որակի երաժշտական գործիքներով հայտնի են ամբողջ աշխարհում։ Թանգարանում են ցուցադրվում նաև նախկին Studio di fonologia musicale di Radio Milano-ի սարքավորումները։

2000 թվականին Անտոնիո Մոնցինո հիմնադրամը 18-րդ դարից 20-րդ դարերին Մոնցինո ընտանիքի կողմից ստեղծված քաղաքացիական հավաքածուն համալրել է ևս 79 երաժշտական գործիքներով։ Այս երաժշտական գործիքները ներկայացնում են լոմբարդյան ջութակագործ վարպետների ավանդույթները։

## Պատկերասրահ

Museo strumenti musicali milano.JPG|Թանգարանի սրահներից մեկը
Museo strumenti musicali milano 1.JPG|Փողային գործիքների սրահ
Museo degli strumenti musicali di milano - copia di corni naturali - vienna 1712.JPG|Բնական եղջերափողերի կրկնօրինակներ, *Michael Leichamschneider*, Վիեննա, 1712 
Pianofote a giraffa - Vienna - XIX secolo - Museo degli strumenti musicali del castello sforzesco - Milano.JPG|Ընձուղտ դաշնամուր, Վիեննա, 19-րդ դար
Museo strumenti musicali -milano- fortepiano a coda attribuito a johann fritz, vienna 1815 ca..JPG|Դաշնամուր, Johann Fritz, Վիեննա, 1815
Chitarra Monzino.jpg|thumb|Մոնցինո կիթառ
Chitarra Guadagnini.jpg|thumb|Գուադանինի կիթառ 
Particolare tastiera mandola.jpg|thumb|Մանդոլիանայի ստեղնաշար


## Տես նաև
* Սֆորցա ամրոց

## Գրականություն
* Le città d'arte:Milano, Guide brevi Skira, ed.2008, autori vari
* Milano e provincia, Touring Club Italiano ed.2003, autori vari
* Andrea Gatti, Museo degli strumenti musicali, Milano, Electa, 1997, ISBN 88-435-4681-3.
## Ծանոթագրություններ

## Աղբյուրներ
**Le città d'arte:Milano*, Guide brevi Skira, ed.2008, eutori vari
**Milano e provincia*, Touring Club Italiano ed.2003, autori vari
*http://www.comune.milano.it/dseserver/webcity/documenti.nsf/0/5A4CA30F4FDC7CA8C125726C005484BE?opendocument 
*COLLECTIONS OF APPLIED ARTS AND THE MUSEUM OF MUSICAL INSTRUMENTS ON THE FIRST AND SECOND FLOORS OF THE ROCCHETTA 
*http://www.ufficiostampa.rai.it/comunicati_aziendali/20120614/rai__lo_studio_di_fonologia_torna_a__suonare_.html 
## Արտաքին հղումներ
*Սֆորցա ամրոցի համալիրի կայք 

Կատեգորիա:Միլանի թանգարաններ
Կատեգորիա:Միլանի տեսարժան վայրեր
Կատեգորիա:Երաժշտական գործիքների թանգարաններ